J. Mikolaj, podpredseda vlády a minister školstva SR: (2009-06-24):
Pokiaľ ide o to, že učitelia budú vysedávať, alebo ako ste to nazvali, alebo že nebudú hodnotení. Ale veď mi je korektné, aby sme posudzovali merateľné výkony pedagogickej praxe. Ako inak. Čo môžeme iné hodnotiť, aby to bolo korektné, aby to bolo nárokovateľné ako to, že je to merateľné a meriame výkon pedagogickej praxe. Pokiaľ ide o akreditáciu, akreditačná rada. No kto iný, ako akreditačná rada má stanovovať zásady a kritériá. A samozrejme, že členovia akreditačnej rady musia mať aj určitú zodpovednosť. To nie je len o rozhodovaní, to je aj o zodpovednosti, preto bude verejná a zrejme aj jej rokovania budú uvedené na internete. Ďalej, pani poslankyňa, hovoríte o tom, že niektoré priamo riadené inštitúcie dobre ryžujú a tak ďalej. Ja by som bol vo vašom prípade skutočne opatrný. Neškoďte čestným ľuďom, možno, že ani neviete, o čom rozprávate, možno, že aj zvlášť vo vašom prípade, ale do týchto ja nie som ochotný skĺznuť. Ale neurážajte čestných ľudí. Riaditeľ nemá kompetencie rušiť kredity, ani priznávať kredity, na to je mechanizmus, ktorý automaticky toto vykonáva. (Ruch v sále.) O tom, či tá smernica, ktorá bude hovoriť o pedagogických výkonoch, či je korektná, alebo nie. Ona je jeden rok už na otvorenej diskusii a tá smernica je otvorená. Pokiaľ sa nájdu niektoré kvalitatívne nové kritériá, ktoré budú vedieť ohodnotiť, tak samozrejme, že do tej smernice sa rok od roku tieto kritériá dopĺňať môžu. Pán poslanec Szigeti, možnože som nepochopil, ale kritizujete dobrovoľnosť. Veď dobrovoľnosť je princípom celého tohto zákona. Zákon je motivačný, nie je pre učiteľov povinný. Každý učiteľ si môže vybrať svoju cestu profesijnú, či pôjde zvislo, alebo horizontálne, čiže je na ňom, či zostane tam, kde je a tam môže byť stále, alebo teda pôjde dopredu a v rámci mechanizmu, ktorý sme tu nastavili, si bude môcť vybrať. Čiže je dobrovoľný a motivačný a myslím si, že je chyba, ak mu to vyčítate, alebo som vás zle pochopil. Kreditový turizmus je silné slovo. Kreditový mechanizmus beží v celej Európe. Prečo by sme si u nás mali povedať, že nebude a prečo to nazývate turizmus, to nechápem. Je korektne nastavený, je otvorený, je publikovateľný, každý sa môže rozhodnúť a nie je v tom žiaden subjektívny vplyv. Absolútne žiaden. Hovoriť o tých platoch. Ale veď po prvýkrát sú platy pedagogických zamestnancov na úrovni priemerných miezd v národnom hospodárstve. Po prvýkrát teraz. Nikdy neboli. Tak neviem, odkiaľ máte, pán poslanec, tie štatistiky, že boli. Za vás neboli, teraz sú. Kreditový príplatok je systém, ktorý je otvorený, ktorý je nárokovateľný, a to je ten motivačný nástroj, ktorý by mal učiteľom pomôcť, aby sa vzdelávali. Pokiaľ ide o akreditačnú radu takisto. No veď niekto akreditačnú radu menovať musí. Buď je verejná a niekto musí niesť zodpovednosť za to, ako akreditačná rada pracuje. Budú tí členovia akreditačnej rady. Neviem, aký iný mechanizmus by ste vlastne mohli navrhnúť. Takto nám podobne funguje akreditačná rada pri vysokých školách. Tú ale schvaľuje vláda. Pokiaľ ide o pána poslanca Andruskó, že sú malé platy, že zákon neprejudikuje na dva, tri. Možno, že si vypočujete niektorých kolegov, ktorí hovoria o tom, že kde sme, aká je situácia, čo bude o rok, o dva, aké sú príjmy štátneho rozpočtu a dneska prejudikovať platy na dva, na tri roky dopredu je nekorektné. Nehovoriac o tom, že to bude robiť rok od roku vždy zákon č. 553. Čiže prečo my by sme mali dneska stanovovať, aké budú platy o dva, o tri roky. Budeme radi, ak udržíme tie platy, ktoré sú dnes, a tými platmi, ktoré sú dnes, sa dostaneme cez priemerné zárobky v národnom hospodárstve v týchto platoch. Pán poslanec Ivančo, musím povedať, že vaše pripomienky sú skutočne odborné, sú korektné, ale takisto hovoríte o tom alebo tak, že príplatok za kredity by nemal prevyšovať nárast platovej triedy. Je to tak. Je to tak, aj to tak spravíme, ale samozrejme, že my ani dnes nemôžeme sľubovať, že rozdiel medzi 11. a 12. platovou triedou bude 20 %. To je takisto nekorektné. To sa dneska nedá. My sme radi, že je 10 %. Ale po prvýkrát tí, čo majú druhú kvalifikačnú skúšku, dostanú zaplatené. Po prvýkrát v tomto roku a na to je vyčlenených 270 miliónov korún. To, že je presun kompetencie na školy, no, však kde inde. Veď cieľom je to, aby školy samotné si rozhodovali o tom, že kto bude a akým spôsobom sa bude vzdelávať a samozrejme, že riaditeľ školy to musí mať pod nejakou kontrolou, čiže tie plány rozvoja sa aspoň v rámci školy robiť musia, aby to nebolo tak, čo aj naznačoval pán poslanec, všetci sa nám teraz začnú rýchlo vzdelávať. Nechcem sa vracať do rokov 2002 a 2004, 2006. Neviem, či je to celkom korektné, čo sa urobilo vtedy, čo som mal robiť vtedy, ale nemôžete od nás žiadať, aby dneska v roku 2009 sme riešili problematiku roku 2002 alebo roku 2004, že to, čo sa vtedy urobilo, že sa má urobiť dnes, pokiaľ ide o odmeňovanie pracovníkov. Pokiaľ ide o otázku, či odborník, tak odpoveď je taká, že zamestnať sa môže, ale samozrejme, že svoje pedagogické vzdelanie a zákon definuje dokedy si vykonať musí. Pani poslankyňa Mušková, tam akceptujeme všetky pozmeňujúce návrhy. Pokiaľ ide ešte o pani poslankyňu Rosovú, to jej druhé vystúpenie. Problém psychológov rieši poslanecký návrh pani poslankyne Nachtmannovej, takže to akceptujeme. Pokiaľ ide o tých trénerov, športová príprava môže byť len v športovej triede alebo v športovej škole, kde tento problém vyriešený je. A pokiaľ ide o výlety učiteľov do zahraničia, a opäť si myslím, že je to demagógia, populizmus, veď o tom predsa rozhodujú finančné prostriedky zaplatiť všetkým pedagógom výlety do zahraničia, je predsa nekorektné. Ďakujem pekne.